หลักการร่างรธน.แก้ได้
วิษณุ การันตี- 38 อดีตส.ว.ส่อรอดถอดถอน,สนช.นัดลงคะแนนลับคดีสอย อดีต 38 ส.ว. แก้ รธน.โดยมิชอบ เช็กเสียงเชือดไม่พอส่อรอดยกก๊วน เสียงส่วนใหญ่เห็นพ้อง รธน. ปี 50 สิ้นสภาพแล้ว ความผิดไม่ชัดผลประโยชน์ทับซ้อน-ลักไก่ผ่านร่างฉบับปลอม ยกหลักปฏิบัติ เคยมีกรณีขอเปลี่ยนร่าง ก.ม.ก่อนบรรจุวาระ ป.ป.ช.แถลงปิดคดีย้ำจงใจใช้อำนาจขัด รธน. จำเป็นต้องชงฟันปรามเสียงข้างมากไม่ให้ลำพองใจ ด้านอดีต 38 ส.ว.สวนกลับมติ ป.ป.ช.ล้วนอคติ ไม่ชอบด้วย ก.ม. กมธ.ยกร่างฯระแวงโพลพระปกเกล้า ขอเซ็นเซอร์ก่อนถามชาวบ้าน บิ๊กตู่ ถกแม่น้ำ 5 สาย ปลื้มผลงานภาพรวม รอรับไม้ทุบโต๊ะยกสุดท้าย วิษณุ-พรเพชร ประสานเสียงลดแรงต้านสืบทอดอำนาจ ออกตัวพิมพ์เขียวยังไม่จบรื้อใหม่ได้ แม้แต่หลักการใหญ่ บวรศักดิ์ รับคำสั่งปิดประตูตาย เลือกตั้งต้องไม่มีซื้อเสียง-ประชานิยม,หลังจากที่ประชุมสภานิติบัญญัติแห่งชาติ (สนช.) ดำเนินการกระบวนการพิจารณาถอดถอนอดีต 38 ส.ว.ที่ถูก ป.ป.ช.ชี้มูลความผิดกรณีแก้ไขรัฐธรรมนูญที่มาของ ส.ว.โดยมิชอบ และนัดประชุมลงมติในวันที่ 12 มี.ค. ซึ่งล่าสุดมีแนวโน้มเสียงส่วนใหญ่เห็นว่าไม่น่าจะถอดถอนได้ เนื่องจากรัฐธรรมนูญ ปี 50 สิ้นสภาพการบังคับใช้ไปแล้ว,เมื่อเวลา 10.00 น. วันที่ 11 มี.ค. ที่รัฐสภา มีการประชุมสภานิติบัญญัติแห่งชาติ (สนช.) มีนายพรเพชร วิชิตชลชัย ประธาน สนช.ทำหน้าที่ประธานการประชุมเพื่อพิจารณาดำเนินการถอดถอนอดีต 38 ส.ว. กรณีการแก้ไขรัฐธรรมนูญ เรื่องที่มาของ ส.ว.โดยมิชอบ ในขั้นตอนการแถลงปิดสำนวนของคู่กรณีคือ ป.ป.ช. และอดีต 38 ส.ว. โดยนายวิชัย วิวิตเสวี กรรมการ ป.ป.ช. แถลงปิดสำนวนว่า การถอดถอนอดีต 38 ส.ว.นั้น ป.ป.ช.ไม่รู้สึกผิดหรือบาป เพราะกระบวนการพิจารณาของ ป.ป.ช.ได้ใคร่ครวญทำนองเดียวกับการพิจารณาของศาล เป็นหลักประกันว่าผู้บริสุทธิ์จะไม่ถูกชี้มูล กรณีอดีต 38 ส.ว.ใช้อำนาจหน้าที่ขัดต่อบทบัญญัติรัฐธรรมนูญในการแก้ไขรัฐธรรมนูญ พบว่าร่างรัฐธรรมนูญที่อดีต 38 ส.ว.พิจารณาลงมติวาระ 1-3 เป็นคนละฉบับกับร่างที่อดีต 38 ส.ว.เข้าชื่อเสนอร่วมกับนายอุดมเดช รัตนเสถียร อดีต ส.ส.นนทบุรี พรรคเพื่อไทย เมื่อวันที่ 20 มี.ค.56 โดยร่างรัฐธรรมนูญที่ใช้ลงมติได้แก้ไขหลักการสำคัญ จนไม่ตรงกับร่างที่เข้าชื่อเสนอคือ มีการแถมมาตรา 6 ให้อดีต ส.ว.ลงสมัคร ส.ว.อีกสมัยได้ โดยไม่ต้องเว้นวรรค,นายวิชัยกล่าวว่า การไต่สวนของ ป.ป.ช. มีคำยืนยันจากเจ้าหน้าที่รัฐสภาที่มาให้การว่า มีผู้ช่วยของนายอุดมเดช นำร่างรัฐธรรมนูญใหม่มาสับเปลี่ยนกับร่างเดิม เมื่อวันที่ 27 ม.ค. ทำให้กระบวนการแก้ไขรัฐธรรมนูญไม่ชอบด้วยรัฐธรรมนูญ ครบองค์ประกอบความผิดตามรัฐธรรมนูญมาตรา 291 เพราะร่างรัฐธรรมนูญที่ใช้ลงมติเป็นการเสนอโดยผู้ช่วยของนายอุดมเดชคนเดียว ซึ่งไม่มีสิทธิขอยื่นแก้ไข เพราะผู้จะเสนอขอแก้ไขได้ต้องเป็นสมาชิกรัฐสภาเท่านั้น อีกทั้งศาลรัฐธรรมนูญก็วินิจฉัยว่า การแก้ไขรัฐธรรมนูญดังกล่าวไม่ชอบด้วยกฎหมาย มีการปกปิดข้อเท็จจริง ไม่แจ้งให้สมาชิกทราบว่ามีการเปลี่ยนร่างใหม่ แต่นำร่างฉบับใหม่มาใช้ลงมติแทนฉบับเดิม ส่วนที่อดีต 38 ส.ว. อ้างหลักกระบวนการทางนิติบัญญัติที่นำร่างกฎหมายฉบับใหม่มาแทนฉบับเก่าได้ ก่อนจะบรรจุเข้าสู่วาระการประชุมไม่ช่วยให้พ้นผิด แต่ทำร้ายตัวเองมากกว่า หลักกระบวนการทางนิติบัญญัติเป็นคนละอย่างกับบทบัญญัติรัฐธรรมนูญที่มีผลบังคับใช้จริงๆ แต่หลักกระบวนการทางนิติบัญญัติเป็นแค่แนวทางการตีความ ไม่มีผลบังคับใช้ สิ่งที่อดีต ส.ว. 38 คน อ้างเป็นการเข้าใจผิดขั้นตอนเชิงรูปแบบ เมื่อเชิงรูปแบบผิดแล้วก็จะเสียไปทั้งหมด,ประชาธิปไตยเหมือนเหรียญ 2 ด้าน ด้านหนึ่งคือเสียงข้างมาก แต่อีกด้านต้องไม่ละทิ้งเสียงข้างน้อย ความวุ่นวายจนถึงก่อนเกิดเหตุรัฐประหาร เกิดจากเสียงข้างมากไม่ฟังเสียงข้างน้อย เสียงข้างน้อยถูกย่ำยี เช่น การออกกฎหมายนิรโทษกรรมสุดซอย การทุจริตจำนำข้าว ซึ่งกระบวนการถอดถอนเป็นการควบคุมเสียงข้างมาก ไม่ให้ลำพองใจ การลงมติ สนช.ในวันที่ 12 มี.ค. จะกดปุ่มใดเป็นดุลพินิจของ สนช. นายวิชัยกล่าว,จากนั้นนายกฤช อาทิตย์แก้ว อดีต ส.ว.กำแพงเพชร เป็นตัวแทนอดีต 38 ส.ว. แถลงปิดคดีว่า ยืนยันว่าอดีต 38 ส.ว. ไม่เคยกระทำการขัดรัฐธรรมนูญปี 50 และการปฏิบัติหน้าที่ของ ป.ป.ช.มีปัญหาเรื่องคุณสมบัติของนายภักดี โพธิศิริ ที่ไม่ได้ลาออกจากกรรมการบริษัท องค์การเภสัชกรรม ภายในเวลาที่กำหนด และ น.ส.สุภา ปิยะจิตติ ที่ไปลงนามในเอกสารสำนวนถอดถอนคดีนี้ก่อนจะได้รับโปรดเกล้าฯเป็นกรรมการ ป.ป.ช.จึงสรุปได้ว่ากระบวนการไม่ชอบด้วยกฎหมายและกรรมการ ป.ป.ช.มีอคติ ขอยืนยันว่าไม่เคยคิดล้มล้างการปกครอง,นายวิทยา อินาลา อดีต ส.ว.นครพนม ชี้แจงว่ายืนยันว่าร่างที่อดีต ส.ว.เข้าชื่อเสนอกับร่างที่มีการลงมติเป็นร่างเดียวกัน เป็นไปตามรัฐธรรมนูญมาตรา 291 ฝ่ายเลขานุการของวุฒิสภาตรวจสอบความถูกต้องทั้งหมดและบรรจุเข้าสู่วาระการประชุม อีกทั้งการลงมติทั้ง 3 วาระ สมาชิกรัฐสภาย่อมได้เอกสิทธิ์คุ้มครองการลงมติเห็นชอบร่างกฎหมาย ไม่อาจนำไปฟ้องร้องได้ แต่ ป.ป.ช.ไม่เข้าใจกระบวนการลงมติ และ คสช.ได้ยกเลิกรัฐธรรมนูญปี 50 ไปแล้ว เมื่อบทลงโทษตายไปแล้ว สำนวนชี้มูลความผิดต้องยกเลิกไปด้วย ไม่แน่ใจว่ากระบวนการถอดถอน มีประสงค์ดีหรือประสงค์ร้าย พยายามดิสเครดิตฝ่ายนิติบัญญัติหรือไม่ แต่เชื่อว่า สนช.ยังมีความเป็นธรรมอยู่,ขณะที่นายดิเรก ถึงฝั่ง อดีต ส.ว.นนทบุรี กล่าวว่า ขอสรุป 4 ประเด็นคือ 1.ในประเพณีปฏิบัติ ที่ฝ่ายนิติบัญญัติทำมา 82 ปี ร่างกฎหมายใดที่ประธานรัฐสภายังไม่บรรจุในวาระการประชุม สามารถแก้ไขได้ แต่เมื่อบรรจุเข้าสู่วาระแล้วจะแก้ไม่ได้ 2. การแก้ไขรัฐธรรมนูญเป็นไปอย่างชอบธรรม ตามรัฐธรรมนูญมาตรา 291 อีกทั้งศาลรัฐธรรมนูญยังมีคำแนะนำว่าไม่ควรแก้รัฐธรรมนูญทั้งฉบับ แต่ควรทำเป็นรายมาตรา สอดคล้องกับโพลที่ประชาชนส่วนใหญ่เห็นว่า ส.ว.ควรมาจากการเลือกตั้งทั้งหมด 3.การแก้รัฐธรรมนูญให้ ส.ว.มาจากการเลือกตั้ง ไม่ใช่ผลประโยชน์ทับซ้อน เพราะยังไม่ได้รู้ผลว่าเมื่อมีการเลือกตั้ง ส.ว.อีกครั้ง ประชาชนจะเลือกพวกเรากลับมาอีกหรือไม่ จึงไม่เข้าองค์ประกอบความผิด 4. เมื่อรัฐธรรมนูญถูกยกเลิกแล้ว ก็ไม่ต้องพิจารณาคดีต่อไป,หลังจากทั้ง 2 ฝ่ายแถลงปิดคดีเสร็จสิ้น นายพรเพชรแจ้งต่อที่ประชุมว่าได้มีคำสั่งนัดประชุม สนช. เพื่อลงมติถอดถอนหรือไม่ถอดถอนอดีต 38 ส.ว. ในวันที่ 12 มี.ค. เวลา 10.00 น. ขณะที่นายสุรชัย เลี้ยงบุญเลิศชัย รองประธาน สนช. คนที่ 1 ชี้แจงการว่าจะแบ่งเป็น 4 กลุ่มความผิด ใช้บัตร 4 ใบ 4 สี แล้วให้ลงคะแนนลับ,นายสุรชัย เลี้ยงบุญเลิศชัย รองประธาน สนช.คนที่ 1 ให้สัมภาษณ์ว่า การลงมติถอดถอนแบบลับในคูหา มีผู้ถูกกล่าวหา 38 คน จึงออกแบบบัตรลงคะแนนเป็น 4 สี แยกตามกลุ่มฐานความผิด โดยกลุ่มแรกมี 22 คน กลุ่ม 2 มี 13 คน กลุ่ม 3 มี 2 คน และกลุ่ม 4 มี 1 คน และให้ลงคะแนนคราวเดียว คาดว่าจะใช้เวลาประมาณ 3 ชั่วโมง ถ้าสมาชิก สปช.และสนช.ที่เป็นอดีต ส.ว.ถูกลงมติถอดถอน น่าจะต้องยุติการทำหน้าที่,ด้าน นพ.เจตน์ ศิรธรานนท์ โฆษกวิป สนช.กล่าวว่า จะให้ลงมติเป็นรายบุคคล ตามที่กฎหมายระบุไว้ชัดเจน แม้ที่ประชุมวิป สนช.อยากให้ลงมติเป็นกลุ่ม ก็ต้องยอมรับว่าจะเกิดคำถามว่าหากมีการลงมติถอดถอนบุคคลหนึ่ง แต่ไม่ลงมติถอดถอนอีกบุคคลหนึ่ง จะใช้มาตรฐานอะไรมาตัดสินทั้งที่มีฐานความผิดเดียวกัน,ผู้สื่อข่าวรายงานว่า สำหรับการลงมติถอดถอนอดีต 38 ส.ว.ในวันที่ 12 มี.ค. สมาชิก สนช.ส่วนใหญ่เห็นไปในทางเดียวกันว่า ไม่สามารถเอาผิดถอดถอนอดีต ส.ว.ทั้ง 38 คนที่แบ่งความผิดเป็น 4 กลุ่มได้ เนื่องจากเห็นว่า รัฐธรรมนูญปี 50 ได้สิ้นสภาพการบังคับใช้ไปแล้ว ขณะที่ข้อกล่าวหาว่าทั้ง 38 คน ลงมติแก้ไขรัฐธรรมนูญในสามวาระ ทั้งที่ทราบว่าเป็นร่างรัฐธรรมนูญคนละฉบับกับที่เข้าชื่อเสนอแก้ไขนั้น,ยังไม่มีความชัดเจนในการเอาผิด เนื่องจากในการพิจารณากฎหมายที่ผ่านมา เคยมีการขอเปลี่ยนร่างกฎหมายใหม่ แทนฉบับเดิมก่อนจะบรรจุเข้าสู่วาระการประชุม ขณะเดียวกันยังไม่สามารถพิสูจน์เรื่องผลประโยชน์ทับซ้อนได้ชัดเจน ในกรณีที่อดีต ส.ว.สามารถลงสมัคร ส.ว.ได้อีกสมัย โดยไม่ต้องเว้นวรรค เพราะไม่ทราบว่าอดีต ส.ว.เหล่านี้จะลงสมัคร ส.ว.จริงหรือไม่ และถ้าลงสมัครแล้วจะได้รับเลือกตั้งกลับเข้ามาอีกหรือไม่ โดยคะแนนทั้ง 4 กลุ่มฐานความผิด จะได้ไม่ถึง 3 ใน 5 หรือ 132 คะแนน อย่างไรก็ตามคะแนนของกลุ่มความผิดที่ 1 จำนวน 22 คน จะมีคะแนนถอดถอนมากกว่าอีก 3 กลุ่มความผิด เนื่องจากสนช.บางส่วนเห็นว่ามีองค์ประกอบความผิดครบถ้วน ทั้งเข้าชื่อเสนอกฎหมาย การลงมติในวาระ 1, 2 และ 3 แต่คะแนนก็ยังไม่เพียงพอที่จะถอดถอนได้,เวลา 10.00 น. ที่ศาลปกครอง นพ.เหวง โตจิราการ พล.ต.อ.วิรุฬห์ พื้นแสน และ นพ.เชิดชัย ตันติศิรินทร์ อดีต ส.ส.พรรคเพื่อไทย เข้ายื่นเรื่องฟ้องต่อศาลปกครองเพื่อขอให้ระงับยับยั้งการไต่สวนของคณะกรรมการ ป.ป.ช.ในคดีถอดถอนอดีต ส.ส. 250 ราย แก้ไขรัฐธรรมนูญ เรื่องที่มาของ ส.ว. โดยนพ.เหวงระบุว่าเนื่องจากวันที่ 9 ธ.ค.57 มี พ.ร.ฎ.ยุบสภาฯไปแล้ว อีกทั้งประกาศของ คสช. ฉบับที่ 11/2557 ได้ยกเลิกรัฐธรรมนูญปี 2550 ทำให้รัฐธรรมนูญ ไม่มีผลบังคับใช้แล้ว การที่ ป.ปช.ดำเนินการดังกล่าวไม่เป็นไปตามหลักกฎหมาย นิติธรรม และขัดต่อคำสั่ง คสช. จึงขอให้ศาลปกครองยกเลิกคำสั่งของ ป.ป.ช. ตั้งแต่ต้น,อีกด้าน เมื่อเวลา 09.30 น. ที่รัฐสภา มีการประชุมคณะกรรมาธิการ (กมธ.) ยกร่างรัฐธรรมนูญ ที่มีนายบวรศักดิ์ อุวรรณโณ ประธาน กมธ.ยกร่างฯ เป็นประธานการประชุม ก่อนเข้าสู่วาระพิจารณาทบทวนบทบัญญัติเป็นรายมาตรา ได้พิจารณาถึงการสำรวจความเห็นประชาชนเพื่อรับฟังความเห็นและข้อเสนอแนะต่อการยกร่างรัฐธรรมนูญ โดยนางถวิลวดี บุรีกุล กมธ.ยกร่างฯ ในฐานะประธานอนุ กมธ.การมีส่วนร่วมและรับฟังความคิดเห็นของประชาชน กล่าวว่า การจัดรับฟังความเห็นประชาชนต่อร่างรัฐธรรมนูญรอบต่อไปจะจัดขึ้นหลังร่างรัฐธรรมนูญผ่านการรับฟังความเห็นจากที่ประชุมสภาปฏิรูปแห่งชาติ (สปช.) แล้ว เพื่อให้ได้ข้อมูลครบถ้วน ขณะที่ กมธ.ส่วนใหญ่เสนอแนะว่าก่อนรับฟังความเห็นประชาชนรอบต่อไป ขอให้คณะทำงานฯนำแบบสำรวจและคำถามที่จะสอบถามประชาชนมาให้ที่ประชุม กมธ.ยกร่างฯพิจารณาก่อนเพื่อให้รอบคอบ และขอให้นำบทสรุปของสาระสำคัญในร่างรัฐธรรมนูญใหม่ จัดพิมพ์แจกให้ประชาชนอ่านก่อนตอบแบบสำรวจความเห็น และต้องให้ความสำคัญกับประเด็นการสำรวจความเห็นประชาชนหลังจากนี้ เพราะเชื่อว่าจะมีการนำผลไปอ้างอิงอย่างมาก,ที่ทำเนียบรัฐบาล นายวิษณุ เครืองาม รองนายกรัฐมนตรีฝ่ายกฎหมาย กล่าวถึงร่างรัฐธรรมนูญฉบับใหม่ที่ถูกวิพากษ์วิจารณ์เป็นการสืบทอดอำนาจของรัฐบาลว่า ยังแก้ไขได้ ทั้งหลักการและในรายละเอียด ในเดือน เม.ย. จะมีการพิจารณาร่างรัฐธรรมนูญในเวลานั้นสามารถแก้ไขได้ แม้แต่ในหลักการใหญ่ก็ตาม ตอนนี้เขาทำมาเองแล้วไม่มีใครไปบอกให้เขาแก้ เขาก็ไม่รู้จะไปแก้ไขได้อย่างไร ไม่รู้จะไปเอาใจใคร แต่ตอนที่ส่งเข้ามาเป็นทางการ อันนั้นปรับแก้ไขได้ ตัดทิ้งหรือเพิ่มเป็นโหมดๆก็ได้ แม่น้ำ 5 สายอยากแก้อะไรก็บอกได้,ต่อมาเวลา 13.30 น. ที่สโมสรทหารบก ถนนวิภาวดีฯ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ประชุมร่วม 5 ฝ่าย เพื่อติดตามการขับเคลื่อนการทำงานตามโรดแม็ปครั้งที่ 3 ประกอบด้วย คสช.คณะรัฐมนตรี (ครม.) สภานิติบัญญัติแห่งชาติ (สนช.) สภาปฏิรูปแห่งชาติ (สปช.) และคณะกรรมาธิการยกร่างรัฐธรรมนูญ โดย สปช.เป็นเจ้าภาพ และมีนายมีชัย ฤชุพันธุ์ และนายสมคิด จาตุศรีพิทักษ์ สมาชิก คสช. เข้าร่วมการประชุมด้วย ทั้งนี้ก่อนการประชุมอย่างเป็นทางการ ประธานแม่น้ำทั้ง 5 สาย พล.อ.ประยุทธ์ พล.อ.ประวิตร วงษ์สุวรรณ รองนายกฯ และ รมว.กลาโหม นายวิษณุ เครืองาม รองนายกฯ นายสุวพันธุ์ ตันยุวรรธนะ รมต.ประจำสำนักนายกฯ นายพรเพชร วิชิตชลชัย ประธาน สนช. นายเทียนฉาย กีระนันทน์ ประธาน สปช. และนายบวรศักดิ์ อุวรรณโณ ประธาน กมธ.ยกร่างรัฐธรรมนูญ หารือกันนอกรอบก่อน ที่ห้องรับรองชั้น 1 เป็นเวลา 30 นาที,จากนั้นเวลา 14.00 น. พล.อ.ประยุทธ์ กล่าวก่อนเข้าสู่วาระการประชุมว่า การประชุมครั้งนี้เพื่อให้การทำงานประสานสอดคล้องเดินหน้าไปได้ ทุกคนทราบถึงสถานการณ์ในปัจจุบันดีว่าเป็นอย่างไร จึงจำเป็นที่แม่น้ำ 5 สาย จะต้องเข้ามาทำงานร่วมกัน เดินหน้าไปพร้อมกัน สิ่งสำคัญต้องเข้าใจตรงกันว่า วันนี้บ้านเมืองกำลังมีปัญหาทั้งการบริหารราชการแผ่นดิน การทุจริตคอร์รัปชัน ปัญหาต่างๆก่อนหน้านี้มีมายาวนาน รัฐบาลจากการเลือกตั้งทุกครั้งไม่ประสบความสำเร็จในการแก้ปัญหาจำเป็นต้องปฏิรูป กำหนดเวลาที่ชัดเจน และต้องทำงานให้สอดคล้องเพื่อวางอนาคตสร้างความเข้มแข็งให้กับประเทศ และอยากให้สื่อสารกับประชาชนด้วย ขณะที่การบริหารราชการแผ่นดินวันนี้งบประมาณด้านการลงทุนไม่เพียงพอ จำเป็นต้องหาเงินมา จึงมีเรื่องการจัดเก็บภาษีมาพิจารณา,กระทั่งเวลา 18.30 น. ที่สโมสรทหารบก ถนนวิภาวดี ภายหลังใช้เวลาประชุมประมาณ 5 ชั่วโมง พล.อ.ประยุทธ์ จันทร์โอชา นายกฯและหัวหน้า คสช.แถลงว่า การประชุมวันนี้ได้ตกลงกันใหม่แล้วว่าเป็นการประชุมแม่น้ำ 4 สาย ปิง วัง ยม น่าน ประกอบด้วย ครม. สนช. สปช. และ คสช. เป็นแม่น้ำสายที่ 5 แม่น้ำเจ้าพระยา ถือเป็นต้นน้ำที่เริ่มต้นมาตั้งแต่วันที่ 22 พ.ค.2557 และแม่น้ำทั้ง 4 สายจะไหลลง สู่เจ้าพระยา เปรียบเสมือนประเทศไทย คนไทยทุกคนจะได้รับผลประโยชน์ทั้งสิ้น โดยครั้งนี้มีการเสนอร่างแรกของรัฐธรรมนูญเข้ามาตามรัฐธรรมนูญฉบับชั่วคราวที่กำหนดไว้ ซึ่งได้พูดเฉพาะประเด็นที่สำคัญก่อน เรื่องอื่นคงต้องศึกษารายละเอียดอีกครั้ง ทั้งนี้ มีข้อสังเกตที่ทุกคนศึกษากันมาแล้วว่าควรเป็นอย่างไร โดยเฉพาะจะขับเคลื่อนอย่างไรให้นำไปสู่การเลือกตั้งให้ได้ตามโรดแม็ป ประเด็นสำคัญคือความขัดแย้งที่มีอยู่จะทำอย่างไร และทำอย่างไรการ ปฏิรูปจะเกิดความยั่งยืน การปฏิรูปมีระยะสั้น ระยะยาว ซึ่งได้พูดไปหลายครั้งแล้ว ขณะนี้รัฐบาลปฏิรูปอยู่แล้วคือช่วง 1 ปีที่ทำอยู่แล้วบวกกับช่วงที่ผ่านมาจนกว่าจะมีการเลือกตั้ง ตรงนี้จะหารือกันอีกครั้ง เพราะ เป็นเรื่องของรัฐบาลในการบริหารราชการแผ่นดิน มีอำนาจตามกฎหมายทุกประการ ฉะนั้น สปช.เป็นการพูดคุยกับเราเฉยๆ ทั้งหมดเป็นการเริ่มต้นเอาของเราไปทำ และต่อเนื่องในรัฐบาลต่อไปว่าจะทำอย่างไร จะอีกกี่ปีหากลไกทำงานให้ได้,พล.อ.ประยุทธ์กล่าวว่า ผมขอเรียนว่า เรา ไม่ได้มุ่งหวังในการสืบทอดอำนาจ โดยมีเจตนาทางผลประโยชน์ใดๆ ทั้งสิ้น ที่ผ่านมาก็ไม่มี อยากให้บ้านเมืองมีอนาคต บ้านเมืองเราจำเป็นจะต้องปฏิรูป 36 วาระบวก 7 เรื่อง ซึ่งเยอะมากและมีรายละเอียดอยู่แล้ว วันนี้อย่าไปเพิ่มความขัดแย้งอีกเลย วันนี้ได้ทำความเข้าใจกันถึงการร่างรัฐธรรมนูญว่าควรจะมีกรอบอะไรบ้าง หรือมีกี่หมวดอะไรก็ว่ากันมา คสช.จะบันทึกข้อสังเกตของแต่ละฝ่ายมาแลกเปลี่ยนซึ่งกันและกัน ระหว่างของฝ่ายรัฐบาล ข้าราชการกระทรวงก็ต้องฟังเขา และส่งให้ สปช. สนช.ด้วย วันนี้ ต้องเห็นใจประธาน กมธ.ยกร่างฯจะโดนหนักหน่อยเป็นธรรมดา เรื่องการเปลี่ยนแปลงตนบอกแล้ว ซื้อรถคันใหม่จะต้องไว้ใจคนขับ เปลี่ยนเบรก เปลี่ยนอะไรให้แล้วแต่จะไปได้ถึงแค่ไหนก็ไม่รู้เหมือนกัน แต่จะพยายามทำให้เต็มที่ สนช.ต้องพิจารณากฎหมายหลายฉบับ สร้างความเป็นธรรมลดความเหลื่อมล้ำ ขจัดการทุจริต,ขณะที่นายบวรศักดิ์ อุวรรณโณ ประธาน กมธ. ยกร่างรัฐธรรมนูญ กล่าวภายหลังประชุมแม่น้ำ 5 สาย ว่า กมธ.ยกร่างฯได้รายงานเรื่องการเลือกตั้ง ส.ส. ส.ว. พล.อ.ประยุทธ์ จันทร์โอชา นายกฯ ไม่ได้กำชับเรื่องใดเป็นพิเศษ แต่ได้ถามว่าจะแก้ปัญหาซื้อเสียงและปัญหาประชานิยมอย่างไร ส่วนนายมีชัย ฤชุพันธุ์ ที่ปรึกษาคณะรักษาความสงบแห่งชาติ (คสช.) ยังถามถึงเรื่องการตั้งอธิบดีและปลัดกระทรวง จำเป็นต้องให้สภาให้ความเห็นชอบด้วยหรือ ซึ่งได้ชี้แจงไปว่าขั้นตอนของรัฐธรรมนูญยังอยู่ในร่างแรก ยังไม่แล้วเสร็จ และจะนำข้อสังเกตเหล่านี้ไปทบทวน ก่อนจะส่งร่างรัฐธรรมนูญร่างแรกให้ สปช.ให้ความเห็นชอบต่อไป,ด้านนายพรเพชร วิชิตชลชัย ประธาน สนช. กล่าวว่า การประชุมวันนี้ พล.อ.ประยุทธ์ไม่ได้ย้ำอะไรเป็นพิเศษ เพียงแต่ขอให้ทำงานอย่างเข้มแข็ง ส่วนการยกร่างรัฐธรรมนูญที่ยังมีกระแสวิพากษ์วิจารณ์อยู่นั้น อยากบอกให้รู้ว่าการแก้รัฐธรรมนูญยังไม่สิ้นสุด หน่วยงานที่เกี่ยวข้องยังมีสิทธิ์ที่จะเสนอขอปรับปรุงแก้ไขได้ ทั้งนี้รัฐธรรมนูญยกร่างเสร็จสิ้นเมื่อใด ค่อยกลับมาถาม สนช.,นพ.เจตน์ ศิรธรานนท์ โฆษกวิป สนช. กล่าว ว่า ในที่ประชุมได้พูดคุยถึงเรื่องที่ต้องทำเร่งด่วน ที่อดีตรัฐบาลก่อนไม่ได้ทำอะไรเลย ให้ทุกฝ่ายช่วยกัน แก้ปัญหาอย่างจริงใจ เพราะสุดท้ายประโยชน์จะตกอยู่ที่ประชาชน ประเทศชาติ และยังกำชับเร่งรัดแม่น้ำทุกสายให้ช่วยกันทำงาน เพราะขณะนี้การก่อกวนยังมีอยู่ ต้องตั้งใจทำงาน ไม่ควรทะเลาะกัน,นายวิษณุ เครืองาม รองนายกฯ กล่าวว่า นายกฯพอใจและขอบคุณแม่น้ำแต่ละสายที่ทำงานตามโรดแม็ปตามกำหนดเวลา เมื่อถามว่านายกฯได้ให้กำลังใจนายบวรศักดิ์ อุวรรณโณ ประธาน กมธ.ยกร่างฯหรือไม่ เพราะถูกวิจารณ์มาก นายวิษณุกล่าวว่า ท่านก็พูดรวมๆที่ทำงานได้เร็วและขอให้ขยันทำงานต่อไป ไม่ถึงขนาดลงรายละเอียด ส่วนร่างรัฐธรรมนูญกำหนดวันสุดท้ายที่จะนำขึ้นทูลเกล้าฯถวาย คือวันที่ 4 ก.ย. และทรงโปรดเกล้าฯลงมา จากนั้นจะมีการทำกฎหมายลูก คาดว่าจะจัดเลือกตั้งภายในเดือน ก.พ.59 ส่วนการทำประชามติที่ประชุมไม่หารือ แต่ถ้าทำก็ไม่สามารถเลือกตั้งช่วงดังกล่าวได้ เพราะต้องประชาสัมพันธ์การทำประชามติอีก 3 เดือนหรือเร็วกว่านั้น,นายวิษณุยังกล่าวถึงการต่ออายุ ป.ป.ช. ถ้าจะต่อต้องดูว่าจะต่อด้วยวิธีอะไร ถ้าแก้กฎหมายก็ต้องเข้า สนช.แต่ถ้าจะใช้มาตรา 44 เป็นอำนาจ คสช. ถ้าแก้กฎหมายโดย สนช. กรรมการ ป.ป.ช.คงหมดวาระไปก่อน จะเหลือทางเดียว แต่อยู่ๆจะประกาศเลยโดยไม่สนใจมาตราไหน ใครทำอย่างนั้นก็ผิด เอาอำนาจอะไรมาต่อ กฎหมาย ป.ป.ช.ไม่เหมือนกฎหมายอื่น ถ้าครบวาระต้องพ้นไปทันที จะทิ้งช่วงไปเป็นปีต้องทิ้ง ความจริงทิ้งไว้ไม่เป็นไรยังเหลืออีก 4 คน แต่คนจะเข้าใจหรือไม่ จึงมานั่งคิด ขนาดมี 9 คน คนยังไม่ไว้วางใจ เมื่อเหลือ 4 คน หากโหวตออกมา 3 ต่อ 1 คนจะคิดอย่างไร เกิดมีบางคดี 4 คนที่เหลือมีส่วนได้ส่วนเสีย ซึ่งบางคดีกรรมการบางคนอาจมีส่วนได้ส่วนเสีย คือ พล.ต.อ.สถาพร หลาวทอง ซึ่งเคยทำงานสอบสวนมาก่อนสมัยเป็นตำรวจ น.ส.สุภา ปิยะจิตติ เคยสอบสวนสมัยเป็นรองปลัดกระทรวงการคลัง จะไม่สามารถเข้าประชุมได้ เหลือ 3 คนจะทำอย่างไร แต่ไม่ได้พูดว่าเปอร์เซ็นต์ต่อมีสูง แค่คิดว่าจะทำอย่างไร ขนาดนายวิชา มหาคุณ กรรมการ ป.ป.ช.ยังออกมาให้สัมภาษณ์ว่าไม่ต่ออายุ จึงต้องคิดรอบด้าน ถ้ามีคนคิดอย่างนายวิชาหลายคนจะทำอย่างไร อยู่ดีๆไปประกาศต่ออายุให้เขา วันรุ่งขึ้นเขาลาออกจะทำอย่างไร,ผู้สื่อข่าวรายงานว่า ในการประชุมแม่น้ำ 5 สายครั้งต่อไป พล.อ.ประยุทธ์ ได้นัดประชุมวันที่ 9 เม.ย. ที่สโมสรทหารบก วิภาวดี,ผู้สื่อข่าวรายงานว่า ในที่ประชุมแม่น้ำ 5 สาย พล.อ.ประยุทธ์ได้กล่าวถึงเสียงวิพากษ์วิจารณ์ร่างรัฐธรรมนูญฉบับใหม่ว่าเป็นการสืบทอดอำนาจของคสช.ว่า ไม่เป็นความจริง และถือเป็นร่างแรกยังสามารถแก้ไขได้ แต่ขอให้ กมธ.ยกร่างฯส่งร่างฉบับแรกให้ คสช.พิจารณา และขอให้ทุกคนรีบปฏิบัติหน้าที่ของแต่ละฝ่ายให้เสร็จภารกิจ เพื่อจะลบข้อครหาเกี่ยวกับเรื่องนี้ ส่วนที่มาของ ส.ว.เลือกตั้งทางอ้อมจากกลุ่มอดีตนายกฯหรือ ผบ.เหล่าทัพที่ถูกวิจารณ์ด้วยนั้น ให้ใส่ชื่อของตนไปเลยว่าจะไม่ดำรงตำแหน่ง ส.ว.จะได้ไม่ถูกมองว่าสืบทอดอำนาจ นอกจากนี้เรื่องสมัชชาพลเมืองจะกระทบต่อการบริหารงานของรัฐบาลหรือไม่ เพราะมีอะไรก็ต้องไปถามประชาชน รวมทั้งการจัดการเลือกตั้ง คณะกรรมการการเลือกตั้ง (กกต.) จะมีบทบาทอย่างไร เพราะมีการตั้งองค์กรขึ้นมาช่วยจัดเลือกตั้ง รวมถึงการรักษาการของปลัดกระทรวงจะมีหน้าที่อย่างไรบ้าง ในช่วงที่มีรัฐบาลรักษาการก่อนเลือกตั้ง ขอให้ กมธ.ยกร่างฯไปกำหนดรายละเอียดลงให้ชัดเจน สำหรับกรณีพรรคการเมืองใหญ่ที่มีข้อสังเกตต่อกระบวนการยกร่างรัฐธรรมนูญขอให้ กมธ.ยกร่างฯต้องไปชี้แจงทุกประเด็นโดยละเอียด เพื่อไม่ให้เกิดความเข้าใจผิดและกล่าวหาอีก,ผู้สื่อข่าวรายงานด้วยว่า พล.อ.ประยุทธ์ยังกล่าวถึงกรณีที่มีการใช้สื่อออนไลน์โจมตีโดยเผยแพร่ข้อความในระบบไลน์ ผูกเรื่องระบุว่าตนแตกแยกกับ พล.อ.ประวิตร วงษ์สุวรรณ รองนายกฯฝ่ายความมั่นคง ซึ่งไม่เป็นความจริง ขณะที่ พล.อ.ประวิตรกล่าวชี้แจงในที่ประชุมว่า สถานการณ์ขณะนี้ยังไม่สงบ เพราะมีฝ่ายตรงข้ามเข้ามาก่อความวุ่นวาย แต่ยืนยันว่าตนสามารถควบคุมสถานการณ์ได้ ซึ่งยังไม่สามารถยกเลิกกฎอัยการศึกได้ นอกจากนั้นยังมีการเปิดวีดิโอบันทึกรายการที่ผู้ว่าฯเชียงใหม่ลงพื้นที่พบปะประชาชนและตอบคำถามนักศึกษาในเรื่องสถานการณ์บ้านเมือง การเข้ามาของ คสช.ได้ดีว่าเป็นไปเพื่อรักษาความสงบเรียบร้อยของบ้านเมือง ซึ่งนายกฯได้ย้ำขอให้แม่น้ำแต่ละสายใช้รูปแบบการชี้แจงของผู้ว่าฯเชียงใหม่ ในการทำความเข้าใจกับประชาชน,นายภูมิธรรม เวชยชัย รักษาการเลขาธิการพรรคเพื่อไทย กล่าวว่า ข้อเสนอและการตั้งข้อสังเกตเกี่ยวกับร่างรัฐธรรมนูญที่พรรคเพื่อไทยออกเป็นแถลงการณ์ไปนั้น ถือเป็นการรวบรวมข้อเสนอแนะจากเสียงสะท้อนของประชาชน รวมทั้งสมาชิกพรรคเพื่อไทยที่ได้สะท้อนผ่านมาถึงพรรคเพื่อไทย เราจึงรวบรวมข้อเสนอแนะต่างๆ ออกมาเป็นแถลงการณ์ดังกล่าว ไม่ใช่ข้อเสนอที่มาจากการจัดประชุมพรรคเพื่อไทยแต่อย่างใด ทั้งนี้ถือเป็นข้อเสนอแนะบนพื้นฐานของความห่วงใยที่เรามีต่อร่างรัฐธรรมนูญฉบับที่ กมธ.ยกร่างฯกำลังพิจารณา หาก กมธ.ยกร่างฯ เห็นว่าข้อเสนอแนะในด้านใดเป็นประโยชน์ ก็อยากให้หยิบไปพิจารณาด้วย เพื่อให้รัฐธรรมนูญฉบับต่อไปเกิดประโยชน์สูงสุดกับพี่น้องประชาชนอย่างแท้จริง เชื่อว่า กมธ.ยกร่างฯได้รับทราบข้อเสนอแนะของพรรคเพื่อไทยผ่านทางสื่อมวลชนแล้ว ไม่อยากให้ไปยึดติดกับขั้นตอนว่าต้องให้เราส่งหนังสือไปอย่างเป็นทางการ,ช่วงบ่าย ที่รัฐสภา นายเทพชัย หย่อง ประธานคณะทำงานสื่อเพื่อการปฏิรูป ยื่นหนังสือต่อประธาน กมธ.การปฏิรูปสื่อสารมวลชนและเทคโนโลยีสารสนเทศ สปช. เพื่อเสนอแนะแนวทางกลไกกำกับดูแลผู้ประกอบวิชาชีพสื่อมวลชนที่เหมาะสมของไทย โดยนายเทพชัยกล่าวว่า ได้เสนอกลไกการกำกับดูแล,2 ขั้นคือ 1.กลไกและกระบวนการกำกับดูแลด้านจริยธรรมภายในองค์กรสื่อทุกแห่ง โดยจัดทำข้อมูลเกี่ยวกับผู้ประกอบวิชาชีพสื่อ มาตรฐานจริยธรรมเพื่อใช้เป็นแนวปฏิบัติขององค์กร รวมถึงข้อบังคับ กระบวนการพิจารณาเรื่องร้องเรียน บทลงโทษและการเยียวยา พร้อมแต่งตั้งคณะกรรมการจริยธรรมขององค์กร 2.มีสภาวิชาชีพสื่อมวลชน เป็นหน่วยงานกลางทำหน้าที่กำกับดูแลผู้ประกอบวิชาชีพสื่อมวลชนให้อยู่ภายใต้จริยธรรมแห่งวิชาชีพ และคุ้มครองสิทธิเสรีภาพสื่อมวลชน,เมื่อเวลา 10.00 น. ที่โรงแรมแกรนด์ ไฮแอท เอราวัณ นายอภิสิทธิ์ เวชชาชีวะ หัวหน้าพรรคประชา– ธิปัตย์ ในฐานะอดีตนายกรัฐมนตรี กล่าวถึงกรณีที่มี ข่าวว่าจะไม่อ้างหลักฐานของดีเอสไอมาประกอบการ ชี้แจงคดีสั่งสลายการชุมนุมกลุ่ม นปช.ปี 2553 ว่า รายงานฉบับแรกของกรมสอบสวนคดีพิเศษและสำนวนอัยการที่ส่งฟ้องในคดีก่อการร้ายมีพยานหลักฐานชัดเจนที่ยืนยันถึงการใช้อาวุธสงครามจากผู้ก่อการร้ายที่แฝงตัวอยู่ในผู้ชุมนุมยังคงเป็นเอกสารสำคัญที่จะใช้ชี้แจงต่อ ป.ป.ช. แต่จะไม่อ้างนายธาริต เพ็งดิษฐ์ อดีตอธิบดีดีเอสไอ เพราะหลังเปลี่ยนแปลงรัฐบาลนายธาริตเปลี่ยนท่าทีด้วยเหตุผลทางการเมือง ทำคดีใหม่ตรงกันข้ามกับข้อเท็จจริง เชื่อว่านายวิชา มหาคุณ กรรมการ ป.ป.ช. ที่ดูแลคดีนี้มาตั้งแต่ต้นจะครบวาระเดือน ก.ย.2558 น่าจะพยายามทำให้เสร็จก่อนจะพ้นวาระ เพราะเป็นประเด็นที่สังคมให้ความสนใจ,นายอรรถวิชช์ สุวรรณภักดี อดีต ส.ส.กทม.พรรคประชาธิปัตย์ ในฐานะทีมเศรษฐกิจพรรคประชา– ธิปัตย์ กล่าวถึงร่าง พ.ร.บ.ภาษีที่ดินและสิ่งปลูกสร้างว่า หลักการดีแต่เกาไม่ถูกที่คัน เนื่องจากเน้นตัวเงินมากกว่าการปฏิรูป ทั้งนี้ อยากเห็น 3 เรื่อง คือ 1. จัดการกับพื้นที่รกร้างว่างเปล่า ซึ่งน่าแปลกที่ร่างกฎหมายนี้กำหนดเพดานภาษีของพื้นที่รกร้างกับพื้นที่ใช้ในเชิงพาณิชย์ไว้ที่ 2% เท่ากัน ไม่จูงใจให้คนนำ ที่รกร้างมาใช้ประโยชน์ 2.การจัดโซนนิ่งการใช้พื้นที่ประเภทต่างๆ โดยใช้โครงสร้างภาษีใหม่ที่จูงใจ และ 3.การลดความเหลื่อมล้ำ โดยทำธนาคารที่ดิน โฉนดชุมชน หาที่ดินให้กับคนจนหรือผู้บุกรุกที่หลวง เช่น ที่ริมคลองปิดทางน้ำ ที่ป่า แต่กลายเป็นว่าขณะนี้รัฐบาลกลับเน้นแต่เรื่องเงินจึงกังวลว่าความพยายามจะปรับลด แต่แท้จริงแล้วหากเน้นการปฏิรูปควรพิจารณาเป้าหมายด้านโครงสร้างมากกว่า หากจะเสียภาษีเพิ่มกันทั้งทีรัฐบาลต้องมีแผนการใช้เงินอย่างมีประสิทธิภาพกว่านี้,ช่วงค่ำ ที่สโมสรทหารบก ถนนวิภาวดีรังสิต พล.อ.ประยุทธ์ จันทร์โอชา นายกฯและหัวหน้า คสช. กล่าวถึงความคืบหน้าการออกกฎหมายเกี่ยวกับการจัดเก็บรายได้เข้ารัฐโดยเฉพาะเรื่องภาษีว่า วันนี้เรามีกฎหมายกว่า 90 ฉบับที่พิจารณา เพื่อสร้างความเป็นธรรม ลดความเหลื่อมล้ำ รวมถึงต้องไปดูแลข้าราชการ และเรื่องภาษีทั้งระบบที่เราต้องการลดความเหลื่อมล้ำ ที่คนรวยต้องดูแลคนจน ถ้าไม่ช่วยซึ่งกันและกันก็ไปกันไม่ได้ เพราะวันนี้เราต้องให้ทุกคนยกระดับขึ้นมาให้ได้ อย่าหาว่าเรารีดเลือด รีดภาษี ใครอยากจะทำบ้างตนอยากจะรู้ เพราะตนก็ต้องโดนด้วย ที่เราเข้ามาเราเป็นห่วงคนจนอยู่แล้ว,แต่ต้องให้เวลาหน่อย วันนี้เราตั้งไปบอร์ดไป 11 คณะ รวมกับซุปเปอร์บอร์ด และคณะกรรมการขับเคลื่อนอีก 5 คณะ ตนได้สั่งตั้งคณะขับเคลื่อนเศรษฐกิจทวาย และเศรษฐกิจพิเศษตะวันตก เพื่อให้การขับเคลื่อนเกิดขึ้นจริง
หลังจากที่ประชุมสภานิติบัญญัติแห่งชาติ (สนช.) ดำเนินการกระบวนการพิจารณาถอดถอนอดีต 38 ส.ว.ที่ถูก ป.ป.ช.ชี้มูลความผิดกรณีแก้ไขรัฐธรรมนูญที่มาของ ส.ว.โดยมิชอบ และนัดประชุมลงมติในวันที่ 12 มี.ค. ซึ่งล่าสุดมีแนวโน้มเสียงส่วนใหญ่
ข่าวหน้า1,ข่าวการเมือง,สนช.,พิจารณาถอดถอน,อดีต 38 ส.ว.,ป.ป.ช.ชี้มูลความผิด,แก้ไขรัฐธรรมนูญ,ที่มาของ ส.ว.,วิษณุ เครืองาม